На чале паштова-тэлеграфнай канторы стаяў начальнік (так зараз зваўся старэйшы паштовы чын). Пры гэтым па Табели о рангах грамадзянскі чын начальнікі кантор маглі мець розны. Напрыклад, у 1904 годзе начальнікам Барысаўскай паштова-тэлеграфнай канторы быў надворны дараднік П. М. Гарбуноў (грамадзянскі чын VII класа), а начальнікам Нова-Барысаўскай ПТК зяўляўся калежскі рэгістратар В. А. Яфімовіч (грамадзянскі чын ХIV класа).